Татарстанда бер ир-ат үз абыйсын аракы салып бирмәгән өчен балта белән чабып үтергән

	Татарстанның Мөслим авылында яшәүче 34 яшьлек ир-ат абыйсын үтерүдә шикләнелә. Бу хакта Россия Тикшерү комитеты ТР буенча идарәсе җитәкчесенең өлкән ярдәмчесе Андрей Шептицкий хәбәр итте.	 Тикшерү фаразлавынча, 18 июльдә Мөслим авылында 44 һәм 34 яшьлек туганнар кәеф-сафа корып утырган. Кайсыдыр мизгелдә абыйсы энесенә аракы салудан баш тарткан һәм аны тиргәп ташлаган. Моңа җавап итеп, ир-ат кулына балта алган һәм шуның белән абыйсының башына ике тапкыр чапкан. Алган җәрәхәтләрдән ир-ат һәлак булган, җинаятьче качып киткән. 
	---	
Матбугат.ру

	№ --- | 20.07.2022	


